**Tisztelt Hallgatók!**

A Pádár Dávid hallgatói **közéleti ösztöndíjat (“A” kategória)** és az **intézményi szakmai, tudományos ösztöndíjat** **(“B” kategória)** az erre a célra rendszeresített formanyomtatvány kitöltésével tudjátok igényelni.

Az ösztöndíjakban a tantervi követelményeken túlmutató tevékenységet végző hallgatók részesülhetnek.

**A tantervi követelményeken túlmutató tevékenységek közé tartozik különösen:**

***a)*** *az OTDK-n elért helyezésért,*

***b)*** *az intézmény oktatási, kutatási tevékenységében való aktív részvétel, illetve demonstrátori tevékenység,*

***c)*** a*külföldi tanulmányokon történő részvétel; valamint*

***d)*** *a kiemelkedő közéleti tevékenység.*

Az ösztöndíjakban **csak nappalis** hallgatók részesülhetnek.

A formanyomtatvány leadási határideje: **2016. szeptember 16. (péntek) 14 óra**

A kérelmeket a Kari Iktatóban tudjátok leadni.

A kérelmet megalapozó tényeket bizonyítani kell. A hiányosan benyújtott kérelmek esetében e-mail formájában **hiánypótlásra** hívjuk fel a kérelmezőt.

Hiánypótlások leadási határideje: **2016. szeptember 23. 14 óra (Kari Iktató)**

Amennyiben kiemelkedő közéleti tevékenység címén kerül igénylésre az ösztöndíj, úgy a formanyomtatványhoz mellékelt szervezet vezetői igazolást is szükséges csatolni.

A pályázatok elbírásának eredményéről október elejétől a Neptunból tudtok tájékozódni (Pénzügyek / Ösztöndíjak, kifizetések) illetve e-mailben lesztek tájékoztatva.

Az eredménytelenül pályázó hallgatók nem kapnak tétel kiírást a Neptunban. Az első utalásra várhatóan október 10-ig kerül sor.

A pályázatról bővebb információ kérhető a gazdasag@hok.jak.ppke.hu e-mail címen!

Budapest, 2016. szeptember 1.

Bóta Berill s.k.

elnök

JÁK HÖK